stanford-oval/wikipedia huggingface dataset:
Mannerjalusta
Aiheesta muualla

Wikimedia Commonsissa on kuvia tai muita tiedostoja aiheesta .
Kilpajuoksu navan alle – pääkirjoitus Verkkouutisissa[vanhentunut linkki]
Kuka omistaa Arktisen jäämeren? - tutkimusprofessori Timo Koivurovan artikkeli[vanhentunut linkki]
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Continental shelf
Vasemmalta alkaen: rannikko, mannerjalusta, mannerrinne, mannernousu ja meri.
Käännös suomeksi
Jos Verstappen

| Jos Verstappen |
| --- | --- |
 Jos Verstappen vuonna 2005.
Henkilötiedot
Syntynyt: 4. maaliskuuta 1972 
Kansalaisuus:   Alankomaat
Formula 1 -ura
Aktiivivuodet:  1994–1998, 2000–2001, 2003
Talli(t):  Benetton (1994) Simtek (1995) Footwork (1996) Tyrrell (1997) Stewart (1998) Arrows (2000–2001) Minardi (2003)
Kilpailuja:  107
Maailman­mestaruuksia:  0
Voittoja:  0
Palkintosijoja:  2
Paalupaikkoja:  0
Nopeimpia kierroksia:  0
MM-pisteitä:  17
Ensimmäinen kilpailu:  Brasilian GP 1994
Viimeinen kilpailu:  Japanin GP 2003
Aiheesta muualla
www.verstappen.nl
Johannes Franciscus "Jos" Verstappen (s. 4. maaliskuuta 1972 Montfort, Limburg, Alankomaat) on alankomaalainen autourheilija ja uransa päättänyt Formula 1 -kuljettaja. Verstappen on MM-pisteillä laskettuna Alankomaiden kaikkien aikojen toiseksi menestynein F1-kuljettaja poikansa Max Verstappenin jälkeen.
Ura > Uran alku

Verstappen aloitti kartingin 8-vuotiaana ja osallistui kansallisiin kilpailuihin vähän ajan päästä. Alankomaiden mestaruuden hän voitti 1984 ja 1986. Kartingura jatkui menestyksekkäänä: hän voitti kaksi Euroopan mestaruutta ja kansainvälisiä kisoja vuonna 1989. Vuonna 1991 Verstappen voitti Formula Opel Lotus sarjan mestaruuden. Vuonna 1993 Verstappen voitti Formula 3 Masters sarjan mestaruuden ja seuraavana vuonna hän voitti Saksan F3-sarjan mestaruuden.
Ura > Formula 1 -ura > 1994 – Benetton

Verstappen ajoi ensimmäisen kerran Formula 1 -autolla, kun Footwork Arrows testasi häntä Gil de Ferranin ja Christian Fittipaldin kanssa Portugalissa. Testi järjestettiin 28. syyskuuta 1993. Kaksi päivää myöhemmin järjestettiin Portugalin Grand Prix samalla radalla. Hänen päivän paras kierrosaikansa oli: 1.14,45, joka oli vain 0,07 sekuntia hitaampi, kuin johtava kuljettaja Derek Warwick. Hän testasi jälleen 30. syyskuuta. Hän oli lähellä ennätystään.
Testin jälkeen Verstappen otti yhteyttä jokaiseen Formula 1 -talliin, paitsi Ferrarin ja Williamsiin. Lopulta hän siirtyi Benettoniin testikuljettajaksi kaudeksi 1994.
Testauksen lisäksi Verstappen ajoi kahdessa kilpailussa, kun tallin kisakuljettaja JJ Lehto oli loukannut niskansa. Verstappenin tallikaverina ajoi Michael Schumacher. Verstappen debytoi Brasilian GP:ssä 1994. Kisan aikana hän törmäsi Eddie Irvinen kanssa, joka aiheutti onnettomuuksia myös Éric Bernardin ja Martin Brundlen kanssa. Verstappen auto säilyi kuitenkin vahingoitumattomana. Pacificin GP:ssä Verstappen keskeytti. Seuraavassa kisassa Imolassa Lehto oli jälleen kunnossa, mutta myöhemmissä kisoissa hänen esityksensä oli pettymys ja hän joutui lepäämään Kanadan GP:n ajan, jolloin Verstappen ajoi hänen tilallaan.
Yksi dramaattisimmista tapahtumista Verstappenilla oli Saksan GP:ssä. Verstappenin ensimmäisen suunnitellun varikkopysähdyksen aikana polttoainetta päätyi auton päälle syttyen tuleen. Verstappen oli raottanut pysähdykseen kypäränsä visiiriä ja hän sai pieniä palovammoja nenäänsä.
Kauden kohokohta oli Verstappenilla kolmas sija Unkarin GP:ssä, kun Schumacher antoi hänen ohittaa itsensä viimeisellä kierroksella. Toisen kolmannen sijan hän otti Belgian GP:ssä. Verstappen törmäsi Ranskan GP:n harjoituksissa seinään auton osien päätyessä radalle ja TV-torninselvennä kärsiessä vaurioita. Tämän onnettomuuden jälkeen TV-tornit vahvistettiin ja suojattiin.
Ura > Formula 1 -ura > 1995–1997 – Simtek, Arrows ja Tyrrel

Vuonna 1995 Verstappen oli lainannut Simtekin Benettonin tallipäälliköltä Flavio Briatorelta. Vaikka häneltä nähtiin vahvoja esityksiä (mukaan lukien kuudes sija Argentiinan GP:ssä, jossa hänelle sattui huono varikkopysähdys ja vaihdelaatikon hajoaminen). Verstappen ajoi lopulta vain viisi kilpailua tiimin teknisten vaikeuksien vuoksi. Tiimillä oli suuria taloudellisia ongelmia ja se meni konkurssiin Monacon GP:n jälkeen.
Vuodeksi 1996 hän siirtyi Footworkiin.
Vuonna 1997 hän vaihtoi taas tiimiä ja siirtyi Tyrrelliin, jossa ei kerännyt yhtäkään pistettä kauden aikana. Vaikka hän lyhyesti viidennellä sijalla, mutta kärsi alitehoisesta moottorista. Verstappenin paras sijoitus oli kahdeksas sateisessa Monacon GP:ssä.
Ura > Formula 1 -ura > 1998–1999 – Stewart ja Honda

Vuonna 1998 Benetton testasi jälleen Verstappenia alkuvuoden aikana, mutta tiimi ei palkannut häntä pysyvästi. Hän oli pitkään vapaana kilpailijana. Lopulta hän palasi sarjaan, kun korvasi Jan Magnussenin Ranskan GP:ssä Stewartilla. Auto oli kuitenkin kilpailukelvoton, joten Verstappen ei ajanut edeltäjäänsä paremmin. Seuraavaksi Johnny Herbertin tallikaveriksi Verstappenin tilalle tuli Rubens Barrichello. Verstappen jäi jälleen ilman tiimiä.
Asiat näyttivät olevan menossa oikeaan suuntaan. Vuoden 1998 lopulla Verstappen testasi Hondan Formula -projektissa. Hän lyöttäytyi yhteen vanhaan Tyrrellin aikaisten ystäviensä Rubert Manwaringin ja Harvey Postlethwaiten kanssa. Honda aikoi testata autoaan vuonna 1999 ja liittyä sarjaan 2000. Testaus meni hyvin, kun Verstappen ajoi Hondalla paremmin, kuin Benettonin ja Williamsin kuljettajat. Hondan operaatio keskeytyi kuitenkin, kun Postlethwaite kuoli sydänkohtaukseen.
Ura > Formula 1 -ura > 2000–2003 – Arrows ja Minardi

Verstappen ajoi Arrowsia kausina 2000–2001, jolloin sijoittui pisteille vain kolmesti. Vuoden 2001 Brasilian GP:stä Verstappen muistetaan kolaristaan kilpailua johtaneen Juan Pablo Montoyan kanssa, minkä seurauksena väärin ajoitettu jarrutus aiheutti molempien keskeytyksen. Myös kaudelle 2002 hän oli allekirjoittanut sopimuksen tallin kanssa ja hänen tallikaverina olisi ajanut Enrique Bernoldi, mutta ei koskaan ajanut Arrowsilla kauden 2002 kilpailuissa. Myöhemmin samana vuonna hän melkein allekirjoitti testisopimuksen Sauberin kanssa, mutta hän osoittautui fyysisesti liian suureksi Sauberin autoon, joka oli pienempi kuin edeltäjänsä.
Hän palasi ohjaamoon vuonna 2003 Minardin tiimissä. Hänellä oli kaudella vaikeuksia alitehoisen moottorin kanssa, minkä seurauksena kauden paras tulos oli 9. sija Kanadasta.
Lopulta Verstappen osallistui urallaan 107 kilpailuun. Hän saavutti kaksi palkintosijaa ja hankki yhteensä 17 MM-pistettä, mikä tekee hänestä parhaan hollantilaisen F1-kuljettajan siihen mennessä. Nykyään hänen poikansa Max on menestyneempi kuljettaja.
Ura > F1:n jälkeen

F1-uransa jälkeen Verstappen ajoi muun muassa A1GP-formulasarjassa Hollannin joukkueessa voittaen yhden kilpailun sijoittuen pisteissä seitsemänneksi. Hän osallistui vuoden 2008 Le Mansin 24 tunnin ajoon, ja hänen autokuntansa voitti LMP2-luokan. Verstappen osallistui samana vuonna Le Mans Series -sarjan tuhannen kilometrin kilpailuihin, ja hänen autokuntansa voitti sarjassa luokkansa mestaruuden.
Verstappen aikoo ajaa elokuun lopussa 2022 MM-rallin Belgian osakilpailussa Rally2-luokitellulla Citroenin C3-ralliautolla.
Yksityiselämä

Verstappenilla on lapsia kolmen eri naisen kanssa. Sophie Kumpenin, josta hän erosi vuonna 2008, kanssa hänellä on poika Max ja tytär Victoria. Max Verstappen on myös F1-luokan kilpakuljettaja ja kolminkertainen F1-maailmanmestari. Nykyisen vaimonsa Sandy Sijtsman kanssa hänellä on vuonna 2019 syntynyt poika ja 2020 syntynyt tytär.
Vuonna 2011 Verstappen pidätettiin kotimaassaan epäiltynä entisen tyttöystävänsä pahoinpitelystä. Vuonna 2008 Verstappen tuomittiin sakkoihin ja ehdonalaiseen entisen vaimonsa uhkailusta, tämän auton renkaiden puhkomisesta ja voimassa olleen lähestymiskiellon rikkomisesta.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1994 | Benetton | BRA Kesk. | PAC Kesk. | SMR   | MON   | ESP   | CAN   | FRA Kesk. | GBR 8 | GER Kesk. | HUN 3 | BEL 3 | ITA Kesk. | POR 5 | EUR Kesk. | JPN   | AUS   |  | 10 | 10. |
| 1995 | Simtek | BRA Kesk. | ARG Kesk. | SMR Kesk. | ESP 12 | MON Kesk. | CAN   | FRA   | GBR   | GER   | HUN   | BEL   | ITA   | POR   | EUR   | PAC   | JPN   | AUS   | 0 | 31. |
| 1996 | Footwork | AUS Kesk | BRA Kesk. | ARG 6 | EUR Kesk. | SMR Kesk. | MON Kesk. | ESP Kesk. | CAN Kesk. | FRA Kesk. | GBR 10 | GER Kesk. | HUN Kesk. | BEL Kesk. | ITA 8 | POR Kesk. | JPN 11 |  | 1 | 16. |
| 1997 | Tyrrell | AUS Kesk. | BRA 15 | ARG Kesk. | SMR 10 | MON 8 | ESP 11 | CAN Kesk. | FRA Kesk. | GBR Kesk. | GER 10 | HUN Kesk. | BEL Kesk. | ITA Kesk. | AUT 12 | LUX Kesk. | JPN 13 | EUR 16 | 0 | 21. |
| 1998 | Stewart | AUS   | BRA   | ARG   | SMR   | ESP   | MON   | CAN   | FRA 12 | GBR Kesk. | AUT Kesk. | GER Kesk. | HUN 13 | BEL Kesk. | ITA Kesk. | LUX 13 | JPN Kesk. |  | 0 | 23. |
| 2000 | Arrows | AUS Kesk. | BRA 7 | SMR 14 | GBR Kesk. | ESP Kesk. | EUR Kesk. | MON Kesk. | CAN 5 | FRA Kesk. | AUT Kesk. | GER Kesk. | HUN 13 | BEL 15 | ITA 4 | USA Kesk. | JPN Kesk. | MAL 10 | 5 | 12. |
| 2001 | Arrows | AUS 11 | MAL 7 | BRA Kesk. | SMR Kesk. | ESP 12 | AUT 6 | MON 8 | CAN 10† | EUR Kesk. | FRA 13 | GBR 10 | GER 9 | HUN 12 | BEL 10 | ITA Kesk. | USA Kesk. | JPN 14 | 1 | 18. |
| 2003 | Minardi | AUS 11 | MAL 13 | BRA Kesk. | SMR Kesk. | ESP 12 | AUT Kesk. | MON Kesk. | CAN 9 | EUR 14 | FRA 16 | GBR 15 | GER Kesk. | HUN 12 | ITA Kesk. | USA 10 | JPN 15 |  | 0 | 22. |
A1 Grand Prix -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2005–2006 | Alankomaat | GBRSPR Kesk. | GBRFEA 7 | GERSPR Kesk. | GERFEA 7 | PORSPR 4 | PORFEA Kesk. | AUSSPR 7 | AUSFEA 4 | MALSPR 5 | MALFEA 16 | DUBSPR 11 | DUBFEA 9 | RSASPR 16 | RSAFEA 1 | INDSPR 7 | INDFEA 6 | MEXSPR 4 | MEXFEA 2 | USASPR 14 | USAFEA Kesk. | CHNSPR Kesk. | CHNFEA 17 | 49 | 7. |
Aiheesta muualla

Kuvia tai muita tiedostoja aiheesta Jos Verstappen Wikimedia Commonsissa
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Alankomaat 
Verstappen Benettonilla vuonna 1994.
Verstappen Monzassa vuonna 2000.
Mount Cook

| --- | --- |
Tyyppi:  parent peak (en) (käännä suomeksi), mäki 
Sijainti:  Eteläsaari, Uusi-Seelanti Uusi-Seelanti
Vuoristo:  Etelä-Alpit
Korkeus merenpinnasta:  3 724 m
Prominenssi:  3 724  m 
Suojelualue:  Aoraki / Mount Cook National Park (en) (käännä suomeksi) 
Ensimmäinen nousu huipulle:  1894 Tom Fyfe, George Graham, Jack Clarke
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Mount Cook (myös Aoraki) on Uuden-Seelannin korkein vuori. Se yltää 3 724 metrin korkeuteen, ja on osa Etelä-Alppien vuorijonoa, sijaiten Eteläsaarella. Vuoren huipulle nousivat ensimmäisinä uusiseelantilaiset Tom Fyfe, George Graham ja Jack Clarke 25. joulukuuta vuonna 1894.
Aiheesta muualla

Kuvia tai muita tiedostoja aiheesta Mount Cook Wikimedia Commonsissa
Vahvajärvi (Hirvensalmi)

| Vahvajärvi |
| --- | --- |
 Pieni luoto Hietalahden suulla
Valtiot:  Suomi
Maakunnat:  Etelä-Savo
Kunnat:  Hirvensalmi
Koordinaatit:  61°38′41″N, 26°39′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Tulouoma:  Tuhankoski, Hepo-oja
Lasku-uoma:  Ripatinkoski Iso-Sämpiään
Taajamat:  Hurrila, Ryngänkylä, Vahvamäki
Järvinumero:  14.921.1.001
Mittaustietoja
Pinnankorkeus:  88,6 m  
Pituus:  10,635 km  
Leveys:  4,173 km  
Rantaviiva:  72,7331 km  
Pinta-ala:  13,93 km²  
Tilavuus:  0,0686532 km³  
Keskisyvyys:  4,93 m  
Suurin syvyys:  20,69 m  
Saaria:  58 
:  Sätkysaari, Iso Pihlajasaari, Metässaari
 fiVahvajärvi 
Vahvajärvi on Etelä-Savossa Hirvensalmella kirkonkylän lähellä sijaitseva järvi.
Maantietoa

Vahvajärvi on 10,6 kilometriä pitkä, 4,2 kilometriä leveä, ja sen pinta-ala on 1 393 hehtaaria eli 13,9 neliökilometriä. Se sijaitsee neljä kilometriä länteen Hirvensalmelta, joka sijaitsee läheisen Liekunen rannalla. Monet järven piirteet, kuten esimerkiksi lahdet, niemet ja saaret, ovat pohjois-etelä- suuntaisia. Ne ovat seudulla tyypillinen piirre ja johtuu viime jääkauden loppuvaiheen jäätikön liikkeestä. Suuret saaret rikkovat järven ulapan pieniin suojaisiin järven osíin ja siltä puuttuukin laaja järvenselkä. Järven pohjoisosa kapenee Pihlajalahdeksi ja länsirannasta työntyy etelään päin Lampuunlahdenniemi, jonka suojaan jää Lampuunlahti ja sen pohjukassa Mullikkalahti. Etelärantaan työntyy Jokilahti, josta laskujoki ja Ripatinkoski saa alkunsa.
Järvessä on 58 saarta, joiden pinta-ala on 211,5 hehtaaria eli noin 13,18 prosenttia järven kokonaispinta-alasta. Saarista 12 on yli hehtaarin suuruisia, 34 yli aarin ja loput 12 ovat alle aarin kokoisia. Suurin saari on Sätkytsaari, jonka on 1,5 kilometriä pitkä ja 800 metriä leveä. Sen korkeus on yli 142,5 metriä mpy., eli noin 54 metriä vedenpinnasta. Sen vieressä sijaitsee Metässaari ja saarien ympäristössä on pieniä saaria kuten Vuohisaari ja Seilonsaari. Iso Pihlajasaari suojaa pohjoisessa sijaitsevaa Pihlajalahtea.
Järvi on luodattu ja siitä on julkaistu syvyyskartat. Järven tilavuudeksi on määritetty 68,65 miljoonaa kuutiometriä eli 0,06865 kuutiokilometriä ja sen keskisyvyydeksi on saatu 4,9 metriä. Sen syvänteistä syvin sijaitsee Metässaaren pohjoispuolella ja siellä on 20,7 metriä syvää .
Järven rantaviivan pituus on 72,7 kilometriä, josta saarten rantaviivan yhteispituuden osuus siitä on 26,9 kilometriä. Sen metsäisillä rannoilla on paljon vapaa-ajan asuntoja. Rantaa asti ulottuvia peltopalstoja esiintyy vain Vahvamäessä ja Lampuunlahdella. Hirvensalmelta alkava seututie 431 kiertää järven Pihlajalahden pohjoispuolelta. Seututiehen yhtyy siellä pienet kylätiet, jotka kohtaavat toisensa järven eteläpuolella Ripatissa.
Ryngänkylää
Hietalahti
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Vahvajärven alueeseen (14.921) järvi kuuluu. Järven vedenpinnan korkeus on 88,6 metriä mpy.
Vahvajärvi sijaitsee tiukasti läntisen Suonteen ja itäisen Liekunen välissä ja pohjoispuolella levittäytyy laaja Puulavesi. Siksi Vahvajärven vesistöalue jää sillä tavalla pieneksi, että Vahvajärvi muodostaa siitä huomattavan osan. Tärkein vesireitti on Liekunesta tuleva Kissakosken kanava, joka laskee Ison Metsälammen ja Tuhankosken läpi Vahvajärveen. Koskensuulta on alle neljä kilometriä Ripatinkoskelle Sätkytsaaren eteläpuolelta. Karttojen perusteella myös Turhakanava, jonka nimi on alajuoksulla Hepo-oja, toisi Suonteelta lisää vettä Vahvajärveen. Muita Vahvajärveen laskevia pieniä järviä ovat pohjoisessa Vitkolampi, Hiekkalampi, Soppiolampi ja Lahnalampi, lounaassa Pirttilampi ja Teerilampi, sekä kaakossa Kärmelampi, Rajalampi, Kivilampi ja Haukilampi. Myllylampi saa vetensä Isosta Metsälammesta ja se laskee myös Vahvajärveen. Vahvajärven lasku-uoma Ripatinkoski virtaa Iso-Sämpiän kautta Tuusjärveen, Lahnaveteen ja sitä kautta lopuksi Vuohijärveen.
Aiheesta muualla

Kuvia tai muita tiedostoja aiheesta Vahvajärvi Wikimedia Commonsissa
(14.9)
Percy

Percy on Englannin historiassa tunnettu aatelinen sukunimi. Nimeä kantoi ensin suku, joka polveutui William de Percistä (s. n. 1030, k. 1096), joka oli yksi Vilhelm Valloittajan seuralaisista. Perci sai suuret tilukset Yorkshiressa ja Lincolnshiressä. Nimi on johdettu Percin paikkakunnasta Normandiassa, nykyisessä La Manchen departementissä. Suku kuoli miehenpuolelta jo hänen pojanpojassaan, mutta tämän sisar Agnes de Perci meni naimisiin Joscelin de Louvainin kanssa, joka oli Louvainin kreivin Godfreyn aviollinen tai avioton poika ja Henrik I:n toisen puolison Louvainin Adelizan veli. Heistä polveutuu Percy-suku, jolla oli keskiajalla niin merkittävä poliittinen rooli Pohjois-Englannissa ja joka sammui vuonna 1670. Suvun päämies oli yhdeksän sukupolven ajan nimeltään Henry Percy, ja vuodesta 1377 lähtien päämiehellä oli Northumberlandin jaarlin arvo; esi-isien kartano oli siellä sijaitseva Alnwickin linna, joka oston kautta tuli suvun omaisuudeksi vuonna 1309 ja siitä tuli sen suuren vallan ja vaikutusvallan ydin tässä Skotlannin rajamaakunnassa. Northumberlandin viimeisen jaarlin tyttärenpoika tässä haarassa oli Somersetin herttua Algernon Seymour, joka vuonna 1749 sai mainitun jaarlin arvonimen ja kuollessaan vuonna 1750 jätti sen perinnöksi vävylleen Sir Hugh Smithsonille, joka vuonna 1766 sai Northumberlandin herttuan ja Percyn jaarlin arvonimet ja vaihtoi perheelleen sen entisen sukunimen Percyksi. Tähän sukuun kuuluvat sen jälkeiset nimenkantajat tähän päivään asti.
Molly Brant

| Molly Brant |
| --- | --- |
 Mary "Molly" Brantin nimikirjoitus
Henkilötiedot
Syntynyt: 1735 tai 1736 New Yorkin provinssi
Kuollut: 16. elokuuta 1796 Kingston, Ontario
Kansalaisuus:  Mohawk
Puoliso:  William Johnson
Muut tiedot
 Nimikirjoitus
Molly Brant (noin 1736 – 16. huhtikuuta 1796), tunnettu myös nimillä Mary Brant, Konwatsi'tsiaienni ja Degonwadonti, oli vaikutusvaltainen mohawk-nainen Amerikan vallankumouksen aikakaudella. Hän tuli tunnetuksi myös Sir William Johnsonin puolisona.
Yhdysvaltain itsenäisyyssodassa Molly Brant taisteli lojalistien puolella siirtokuntia vastaan. Vuonna 1986 hän sai oman postimerkin tunnustuksena vaikuttavasta työstään Pohjois-Amerikan siirtomaahistoriassa. Vuonna 1989 Kanadan anglikaanikirkko lisäsi hänen nimensä vuosittaisiin juhlapäiviin.
Varhaiset vuodet

Molly Brantin varhaisista vuosista on melko niukasti tietoa. Hänen alkuperäinen ristimänimensä oli todennäköisesti Mary, joka sai puhuttelumuodon "Molly". Hän syntyi vuonna 1735 tai 1736 joko mohawkien Canajoharien kylässä New Yorkin provinssin pohjoisosassa tai lännempänä Ohiolaaksossa. Hänen mohawkinkieliset nimensä olivat Konwatsi'tsiaienni (Joku ojentaa hänelle kukan) ja Degonwadonti (kaksi yhtä vastaan). Ensimmäinen nimistä oli todennäköisesti syntymänimi, jälkimmäinen puolestaan annettu tytön vartuttua naiseksi. Molly itse kertoi, että oli syntynyt vuonna 1736, mutta häneen sopivaa kastetodistusta ei ole löytynyt tuon vuoden ajalta. Sen sijaan on jäljitetty todistus, jonka mukaan Margaretiksi ja Cannasswareksi nimetty pariskunta sai huhtikuussa 1735 tytön, joka ristittiin Maryksi.
Joidenkin lähteiden mukaan Mollyn vanhemmat olivat rikkoneet irokeesien klaanijärjestelmän sääntöjä, ja joutuneet muuttamaan Ohioon, jossa Molly vietti lapsuutensa intiaanien ja uudisasukkaiden kulttuurien sekoittuessa toisiinsa. Vuonna 1743  Molly sai pikkuveljen Thayennedanagean, jonka isä kuoli pian pojan syntymän jälkeen. Lasten äiti Margaret palasi kotikyläänsä Canajoharieen ja avioitui mohawkien klaanipäällikkö Brant Kanagaradunkwan kanssa vuonna 1753. Näin Molly ja hänen veljensä tai velipuolensa Joseph Brant saivat sukunimensä. Isäpuoleltaan omaksumiensa eurooppalaisten tapojen ja lähetyskoulun turvin Molly oppi puhumaan ja kirjoittamaan englantia.
Kiinnostus politiikkaan

Molly Brant oli nuoresta pitäen kiinnostunut politiikasta. Hänen poliittinen uransa alkoi jo hänen ollessaan noin 18-vuotias. 1754–1755 hän pääsi matkustamaan Philadelphiaan mohawkien vanheimpainneuvoston mukana. Käsiteltävinä olleet siirtolaisten maanpetoksia koskevat asiat toimivat hänelle koulutuksena irokeesiperinteeseen, jossa naisten valta (matroonat) oli suuri. Naiset eivät ainoastaan valinneet päälliköitä, vaan heillä oli myös taloudellista valtaa ja he hallitsivat maatalousmaiden käyttöä. Halutessaan heidän oli helppo omaksua poliittinen rooli.
Elämä William Johnsonin puolisona

1750-luvun aikana Molly muutti sir William Johnsonin kartanoon. Hänellä oli uskallusta poiketa irokeesien perinteistä ja astua maailmaan, jossa vieras kulttuuri hallitsi. Molly saattoi ottaa taloudenhoitajan paikan vuonna 1753 kuolleelta Caroline Hendrickiltä, joka asui kartanossa ja oli tehnyt Johnsonille kolme lasta. Johnsonin pitkäaikaisena (1739–1759} puolisona tunnettiin vielä tuolloin saksalaissyntyinen Catherine Weisenberg, jolla oli niin ikään kolme lasta Johnsonin kanssa. Weisenbergin kuollessa 1759 Molly siirtyi hänen paikalleen Johnsonin avovaimoksi, vaikka hänet esiteltiin vieraille lähinnä kartanon taloudenhoitajana. Syyskuussa 1759 Molly synnytti ensimmäisen lapsensa Peter Johnsonin. Tämän jälkeen pariskunta sai vielä seitsemän lasta. Newyorkilaisten suhtautuminen Mollyyn muuttui suopeammaksi, ja myöhemmin ihmiset tunnustivat hänet yleisesti "ruskeaksi lady Johnsoniksi".
Vaikka Molly oli tyytyväinen siirtomaa-ajan yhteiskuntaan, piti hän samalla yllä hyviä suhteita mohawkeihin, eikä unohtanut juuriaan. Myös irokeesiliiton läntisimmät kansat kuten senecat alkoivat arvostaa Mollyä ja nähdä hänet liittokunnan johtavana matroonana. Hänen uutteraa työtään irokeesien ja brittien yhteisen tulevaisuuden rakentamiseksi ihailtiin ja monet irokeesien johtajat käyttivät häntä asianajajanaan.
Molly joutui elämään kahdessa eri maailmassa oman ja eurooppalaisen kulttuurin välillä. Johnsonin maatilan taloudenhoitajan työn ohella hän vastasi palvelijoista ja orjatyövoimasta. Johnsonin voimien alkaessa ehtyä 1770-luvun alussa Molly kuljetti miestään monilla terveyslähteillä ja hoiti tätä erilaisilla luonnonlääkkeillä. Samalla Molly nousi yhä huomattavampaan asemaan Johnsonin kartanossa. Hän huolehti Johnson Hallin kymmenistä tärkeistä tilaisuuksista jossa vieraat, niin intiaanit kuin valkoiset, kokoontuivat neuvottelemaan merkittävistä poliittisista ja maiden myyntiin liittyvistä ratkaisuista irokeesien liittokunnan  ja Englannin siirtokuntien välillä.